আমি তোমাকে আগেই বলেছি, আমার কবিতার অনাঙ্গ অনুভূমে,  আমার একান্ত অনুগত নিভাজ শব্দরা, তোমার গরাদে তুলে রাখা  অন্তর্বাসের মতই, অতিশয় অর্থহীন,  এরা বিশেষ কোন অর্থ বহন করেনা কখনোই-  এই যে তোমার উষ্ণ ছন্দময় কোকাকোলা শরীর, দোলনচাঁপার ঘ্রাণে  দোলে উঠে উন্মাতাল, কথ্থক নৃত্যকলায়, এই যে তোমার  পাঁপড়ি  ও পালকের দ্বৈত-দ্যোতনা, বাইবেলের কালো হরফের মত নিষ্পাপ  শিশিরের স্বচ্ছ্ব ঠোঁটে, লিখে রাখে শেষ রাতে, বীজতলায়  যুথ-বদ্ধ সঙ্গমের সফল ইতিহাস-  কবিতার শরীরে আমার শব্দরা এতটা শৈল্পিক কিন্তু কখনও নয় ।